CELEX: 62016CN0200
Language: sk
Date: 2016-04-12 00:00:00
Title: Vec C-200/16: Návrh na začatie prejudiciálneho konania, ktorý podal Supremo Tribunal de Justiça (Portugalsko) 12. apríla 2016 – Securitas – Serviços e Tecnologia de Segurança, S.A./ICTS Portugal – Consultadoria de Aviação Comercial, S.A., a iní

13.6.2016   
            
            
               SK
            
            
               Úradný vestník Európskej únie
            
            
               C 211/36
            
         
      Návrh na začatie prejudiciálneho konania, ktorý podal Supremo Tribunal de Justiça (Portugalsko) 12. apríla 2016 – Securitas – Serviços e Tecnologia de Segurança, S.A./ICTS Portugal – Consultadoria de Aviação Comercial, S.A., a iní
      (Vec C-200/16)
      (2016/C 211/47)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Supremo Tribunal de Justiça
      
         Účastníci konania pred vnútroštátnym súdom
      
      
         Navrhovateľka v konaní o kasačnom opravnom prostriedku: Securitas – Serviços e Tecnologia de Segurança, S.A.
      
         Odporcovia v konaní o kasačnom opravnom prostriedku: ICTS Portugal – Consultadoria de Aviação Comercial, S.A., Arthur George Resendes, Jorge Alberto Rodrigues Pereira, José Manuel Duque Medeiros, José Octávio Pimentel do Couto Macedo, Márcio Aurélio Mendes, Marco Paulo Viveiros Câmara, Milton César Pimentel Freitas, Milton Miguel Miranda Santos, Nelson Manuel Rego Sousa, Osvaldo Manuel Rego Arruda, Pedro Miguel Amaral Pacheco, Pedro Miguel Costa Tavares, Rui Miguel Costa Tavares, Rui Sérgio Gouveia Terra, Jaime Amorim Amaral Melo, Marcos Daniel Varandas Carvalho, Valter Eurico Rocha da Silva e Sousa
      
         Prejudiciálne otázky
      
      
                  1.
               
               
                  Predstavuje situácia opísaná v spise prevod podniku alebo prevádzkarne, takže došlo k prevodu podniku ICTS na podnik Securitas na základe uskutočnenia verejnej súťaže, v ktorej bolo spoločnosti Securitas, ktorá bola vybratá v tejto súťaži, zadané poskytovanie strážnych a bezpečnostných služieb v prístave Ponta Delgada na ostrove San Miguel (Azory), ktorý je prevodom hospodárskeho subjektu v súlade s článkom 1 ods. 1 písm. a) smernice Rady 2001/23/ES (1) z 12. marca?
               
            
                  2.
               
               
                  Predstavuje situácia opísaná v spise len nahradenie jedného konkurenčného podniku iným konkurenčným podnikom na základe zadania poskytovania služieb podniku vybratému v spomenutej verejnej súťaži, takže táto situácia nespadá pod pojem prevod podniku alebo závodu na účely uvedenej smernice?
               
            
                  3.
               
               
                  Je odsek 2 ustanovenia 13 spomenutej kolektívnej zmluvy uzatvorenej medzi AES [Associação de Empresas de Segurança Privada], AESIRF [Associação Nacional das Empresas de Segurança] a STAD [Sindicato dos Trabalhadores dos Serviços de Portaria, Vigilância, Limpeza Domésticas e Atividades Diversas] a inými odborovými združeniami v rozsahu, v akom stanovuje, že „pojem prevod podniku alebo závodu nezahŕňa prípad, keď určitý subjekt stratí odberateľa v dôsledku zadania zákazky inému subjektu“, v rozpore s právnou úpravou Spoločenstva týkajúcou sa definície prevodu podniku alebo závodu vyplývajúcej zo smernice Rady 2001/23/ES z 12. marca?
               
            
         (1)  Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Ú. v. ES L 82, s. 16; Mim. vyd. 05/004, s. 98).